สวัสดีค่ะ เวลาหนูโกรธหรือเสียใจกลัวอะไรพวกนี้จะชอบทำร้ายตัวเองค่ะ พอทำแล้วใจมันเย็นลง แล้วก็ช่วงนี้รู้สึกโกรธง่ายมากค่ะ หนูคิดอยากตายในทุกวัน แบบนี้หนูเสี่ยงเป็นโรคอะไรมั้ยคะ ควรไปพบแพทย์มั้ย
สวัสดีค่ะอาการที่เวลาโกรธแล้วมาทำร้ายตัวเอง โกรธง่าย อาจจะเกิดจาก ภาวะชั่วคราวที่เกิดจากการควบคุมอารมณ์ไม่ได้ การเปลี่ยนแปลงทางอารมณ์ที่ผิดปกติ การควบคุมตัวเองไม่ได้ หรือเป็นบุคลิกภาพที่มีความผิดปกติไป ภาวะซึมเศร้า หรือโรคซึมเศร้าอาจอธิบายอาการที่หดหู่ อยากทำร้ายตนเอง มีอารมณ์แปรปรวนมากได้เช่นกันการควบคุมอารมณ์และพฤติกรรมของตนเองให้ได้เป็นเรื่องที่สำคัญที่สุด ถ้าอาการยังไม่รุนแรงจนถึงขั้นทำร้ายตนเองหรือผู้อื่นจนได้รับบาดเจ็บสาหัส อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อน แต่ถ้ามีอาการที่ทำร้ายตนเองจนได้รับบาดเจ็บ มีพฤติกรรมการกิน การนอนที่เปลี่ยนไปชัดเจน เก็บตัวมาก ทำอะไรที่เคยชอบทำก็ไม่สนุก ควรต้องไปพบแพทย์เพื่อประเมินสุขภาพจิตให้ได้การวินิจฉัยที่แน่ชัด และรับยาหรือทำจิตบำบัด และรับความช่วยเหลืออย่างเหมาะสมจากทีมแพทย์ต่อไป